pasumbangipun inggih makatên, saya agêng pangkatipun, saya agêng malih pasumbangipun. Priyantun alit ingkang cêkap kasumbang mawi sarung pangaos sarupiyah, punika botên pantês yèn nyumbanga namung samantên dhatêng priyantun agêng. Pantêsipun inggih ingkang pangaos gangsal rupiyah minggah. Lêrês priyantun agêng wau botên badhe duka, nanging ingkang nyumbang botên sakeca piyambak, utawi isin, mila kathah priyagung ingkang sok paring dhawuh, supados ingkang sami sowan sampun sami ambêkta pasumbang. Rekanipun priyantun alit, lajêng sami urun-urunan arta, pakangsalipun lajêng katumbasakên barang salaka utawi jêne ingkang prayogi, tumuntên kaaturakên minôngka tôndha kaasihanipun priyantun alit ing